ΚΑΝΟΝΙΣΜΟΣ (ΕΟΚ) αριθ. 479/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό των εξαιρετικών περιπτώσεων στις οποίες επιτρέπεται η ανάμειξη ερυθρών ισπανικών οίνων με ερυθρούς οίνους των άλλων κρατών μελών που προέρχονται από ορισμένες ποικιλίες και περιοχές της Κοινότητας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, την πρόταση της Επιτροπής, Εκτιμώντας: ότι το άρθρο 125 παράγραφος 2 της πράξης προσχώρησης προβλέπει ότι, κατά τη διάρκεια της περιόδου από 1ης Μαρτίου 1986 μέχρι τις 31 Δεκεμβρίου 1989, απαγορεύεται η ανάμειξη ισπανικών οίνων, εκτός από τους λευκούς επιτραπέζιους οίνους, με οίνους άλλων κρατών μελών, εκτός από εξαιρετικές περιπτώσεις οι οποίες θα καθοριστούν- ότι θα πρέπει, κατά συνέπεια, να καθοριστούν οι προαναφερθείσες εξαιρετικές περιπτώσεις- ότι ορισμένοι ερυθροί οίνοι από ορισμένες βόρειες περιοχές της Κοινότητας που παράγονται από ορισμένες ποικιλίες είναι ασθενείς ως προς το χρώμα, ιδίως όταν παράγονται από σταφύλια που τρυγούνται σε έτος που χαρακτηρίζεται από ανεπάρκεια ηλιοφάνειας- ότι η αδυναμία χρώματος αυτών των ερυθρών οίνων μπορεί να διορθωθεί με την ανάμειξη με ερυθρούς οίνους πολύ σκούρου χρώματος- ότι θα πρέπει, κατά συνέπεια, να επιτραπεί ισπανικοί ερυθροί οίνοι που ανταποκρίνονται σε αυστηρώς καθορισμένα χαρακτηριστικά να αναμειγνύονται με ορισμένους ερυθρούς οίνους των άλλων κρατών μελών- ότι, δυνάμει του άρθρου 394 παράγραφος 1 της πράξης προσχώρησης, η εφαρμογή των κοινοτικών ρυθμίσεων για την παραγωγή και την εμπορία γεωργικών προϊόντων αναβάλλεται μέχρι την 1η Μαρτίου 1986, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Μέχρι τις 31 Δεκεμβρίου 1989, όταν οι κλιματικές συνθήκες, και ιδίως η ανεπάρκεια ηλιοφάνειας το απαιτούν, είναι δυνατό να αποφασιστεί ότι οι ερυθροί οίνοι από την αμπελουργική ζώνη Α ή το γερμανικό τμήμα της αμπελουργικής ζώνης Β που παράγονται από ορισμένες ποικιλίες αμπέλου που θα καθοριστούν, μπορούν να αναμειχθούν με επιτραπέζιους ερυθρούς ισπανικούς οίνους. 2. Το μερίδιο των ερυθρών οίνων που γίνεται αποδεκτό για την ανάμειξη δεν μπορεί να υπερβεί το 5 % του χρησιμοποιημένου όγκου ερυθρών οίνων από τις αμπελουργικές ζώνες που αναφέρει η παράγραφος 1. 3. Οι ερυθροί ισπανικοί οίνοι γίνονται δεκτοί για την ανάμειξη που αναφέρεται στην παράγραφο 1 μόνο εάν ανταποκρίνονται στα ακόλουθα χαρακτηριστικά: - ολικός αλκοολικός τίτλος όχι κατώτερος από 12 % vol και όχι ανώτερος από 15 % vol, και - περιεκτικότητα σε ξηρό εκχύλισμα απαλλαγμένο ζαχάρεως όχι κατώτερο από 28 γραμμάρια ανά λίτρο και όχι ανώτερο από 35 γραμμάρια ανά λίτρο. 4. Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπει το άρθρο 67 του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποίηθηκε τελευταία από τον κανονισμό (ΕΟΚ) αριθ. 3768/85 (2).

Άρθρο 2

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιοσ Ο Πρόεδρος Γ. ΒΡΑΚΣ

(1) ΕΕ αριθ. L 54 της 5. 3. 1979, σ. 1. (2) ΕΕ αριθ. L 362 της 31. 12. 1985, σ. 8.